Stormen Knud har knapt nok lagt sig, før det nu blæser op igen. Og ligesom under stormen, så fraråder vejdirektoratet onsdag morgen vindfølsomme køretøjer at passere Sallingsundbroen. Der er i øjeblikket hård vind med vindstød af kulingstyrke i området, og det har altså fået Vejdirektoratet til at fraråde lette køretøjer at køre over broen. Vinden forventes at aftage i løbet af eftermiddagen. Blæsevejr udsætter færger Også færgedriften til og fra Hirtshals er påvirket af blæsevejret, hvor Color Line udsætter enkelte afgange. M/S SuperSpeed 1, der sejler fra Kristiansand mod Hirtshals med afgang klokken 8.00, er blevet udsat til klokken 9.30. Turen den anden vej på samme rute klokken 12.15 er ligeledes blevet udsat. Den er sat til at sejle fra Hirtshals klokken 13.15. Der er også forsinkelser på ruten mellem Hirtshals og Larvik, men disse skyldes tekniske problemer. Du kan holde dig opdateret om Color Lines færgeafgange her . Hverken Fjordline eller Stena Line melder om forsinkelser eller aflysninger.
Kraftige vinde i området har fået Vejdirektoratet til at fraråde passage af broen.